**תקנון תחרות צילום סרטון - Geo Clip**

**תקנון זה מנוסח לעיתים בלשון זכר מטעמי נוחות אך מיועד לכולם.**

**כללי**

1. המחלקה לגאוגרפיה באוניברסיטה העברית בירושלים (להלן: "המחלקה") עורכת תחרות צילום סרטונים אשר נועדה לעודד סטודנטים ליצור סרטונים מעולם התוכן של המחלקה.
2. במסגרת התחרות יתחרו סרטוני וידאו קצרים. הסרטונים יכולים להיות ערוכים או בלתי ערוכים, כוללים אודיו או ללא אודיו, ויכולים להיות מצולמים גם באמצעים פשוטים כמו בטלפון חכם.
3. הסרטונים שייבחרו יועלו לאתר המחלקה ויופצו ברשתות חברתיות ובאינטרנט.
4. מועד אחרון להגשת סרטונים לתחרות: 12.10.2023 בשעה 10:00.

**שימו לב! סרטונים שיישלחו לאחר מועד זה לא ישתתפו בתחרות.**

**פרסים**

פרס למקום הראשון בתחרות : 500 ₪ (יובהר כי יינתן פרס אחד בסכום כולל של 500 ₪, גם אם הסרטון יוגש ע"י יותר מסטודנט אחד).

**תנאי השתתפות**

1. התחרות פתוחה לתלמידי המחלקה בלבד.
2. על כל משתתף לצלם סרטון לפי ההנחיות הנ"ל:

* נושא הסרטון: נושאים מעולם התוכן והידע במחלקה, כגון: ערים חכמות, חדשנות טכנולוגית, קיימות, משבר האקלים, אקטיביזם סביבתי, תחבורה, תכנון עירוני, גיאואינפורמטיקה, סיורים לימודיים בארץ ובחו"ל.
* משך הסרטון - עד 30 שניות - כולל כותרות פתיחה וסיום. **סרטים ארוכים יותר לא יתקבלו לתחרות.**
* יש לצרף הסבר בכתב על הסרטון, עד 150 מילים, שיכלול את הפרטים הבאים: שם הסרטון, נושא, מדוע נבחר הנושא, מדוע הרעיון מעניין ומקורי.

1. אין לשלוח יותר מסרטון אחד עבור כל משתתף. סטודנט שישלח יותר מסרטון אחד לא ישתתף בתחרות.
2. ניתן לצלם בכל אמצעי: מצלמת וידאו, טאבלט, סמארטפון, גו-פרו וכל אמצעי לצילום וידאו.
3. ניתן לערוך את הסרטון בכל אמצעי: מחשב, טאבלט, סמארטפון. אין חובה לערוך את הסרטון, אך מומלץ מאד לעשות זאת.
4. יש להעלות את הסרטון ליוטיוב, לכתוב את שם הסרטון ולהוסיף – "תחרות צילום סרטון המחלקה לגאוגרפיה 2023" (לדוגמה: הר געש - תחרות צילום סרטון המחלקה לגאוגרפיה 2023).
5. את הקישור לסרטון יש לשלוח עד למועד שצוין לעיל לכתובת המייל הבאה: carmitcg@savion.huji.ac.il

**עריכת התחרות**

1. הסרטון הזוכה ייבחר על ידי ועדת שיפוט המורכבת מנציגי סגל אקדמי וסגל מנהלי במחלקה לגאוגרפיה.
2. לוועדת השיפוט נתון שיקול דעת מלא ובלעדי בבחירת הזוכה ואין היא חייבת לנמק בחירתה.
3. ועדת השיפוט רשאית לפסול סרטונים בלתי הולמים.
4. הקריטריונים לשיפוט והערכת הסרטון המנצח הם, בין היתר:

* נושא הסרטון וההסבר המצורף
* מקוריות הנושא.
* איכות הסרטון והאופן בו מועבר הנושא
* רלוונטיות לתחום הדעת והתוכן במחלקה לגאוגרפיה.

1. משתתף שהסרטון שלו נבחר כזוכה בתחרות צילום סרטון יקבל על כך הודעה באמצעות הדוא"ל ו/או פניה טלפונית, על פי הפרטים שיימסרו ע"י המשתתף בעת ההרשמה לתחרות.
2. באם הזוכה לא יממש את זכייתו בתוך שבועיים מיום קבלת ההודעה, רשאית המחלקה למסור את הפרס לזוכה שהגיע למקום השני בתחרות, וכן הלאה.

**תנאים והגבלות**

1. על המשתתף להיות בעל זכויות היוצרים בסרטון.
2. הסרטון צריך להיות יצירה מקורית של המשתתף שאינה מפרה זכויות יוצרים או זכויות אחרות של צד שלישי.
3. במשלוח הסרטון למחלקה הסטודנט מצהיר כי הוא בעל זכויות היוצרים בסרטון וכי הוא אינו מפר זכויות של צד ג'.
4. במידה והסרטון שיוגש יכלול יצירות מוסיקליות, על היוצר מוטלת האחריות הבלעדית להסדרת רישיונות השימוש במוסיקה, ככל ותחול חובת תשלום תמלוגי זכויות יוצרים ומבצעים (כגון אקו"ם) חובה זו תחול בלעדית על היוצר ועל חשבונו.
5. הסרטונים יועלו לאתר המחלקה ורשתות חברתיות של המחלקה וישמשו את המחלקה לרבות לצורכי שיווק ופרסום.
6. המחלקה רשאית לבחור יותר מזוכה אחד או להחליט שלא לבחור אף זוכה בתחרות מכל סיבה שהיא.
7. המחלקה לגאוגרפיה רשאית לשנות את תנאי התקנון בתחרות והודעה בדבר השינוי תפורסם באתר המחלקה.
8. השתתפות בתחרות מהווה הסכמה מצד המשתתף לתנאים ולהגבלות האמורים לעיל.

**פרסום**

כל משתתף בתחרות מביע בזאת את הסכמתו לכך שהמחלקה תעשה שימוש ללא מטרות רווח בסרטונים שיוגשו לתחרות, תוך ציון שם הצלם/ת היוצר ושם התחרות וזאת לצורך פרסום התחרות ו/או פרסום ושיווק המחלקה בכלי מדיה ורשתות חברתיות.

**בהצלחה !**